Tennis: Australiërs is erg ontstoke omdat Novak Djokovic mediese vrystelling ontvang om aan Australiese Ope deel te neem
NUUSFLITS NUUSAGENTSKAP 5 Januarie 10:30 vm
# 'n Grootkat-drukgroep wat Kaapstad se rooikatte bewaar, die Urban Caracal Project, sê hulle het berigte ontvang dat nog jong rooikatte in die Kirstenbosch Nasionale Botaniese Tuin opgemerk is. 'n Woordvoerder sê almal is opgewonde om die welpies te sien, aangesien hulle intussen heelwat gegroei het. Die groep vra egter besoekers moet eties optree wanneer hulle foto's van die natuurlewe neem. Hulle doen 'n beroep op besoekers om nie te naby aan die katte te beweeg nie en stel voor hulle behou 'n afstand van minstens 25 meter.
# Die Stad Kaapstad sê al Clifton se strande is weer oop. 'n Woordvoerder verduidelik die boggelrugwalvis wat vroeg gister op die strand by Clifton uitgespoel het, is verwyder. Die karkas is teen hoogwater met behulp van 'n groot boot uit die see verwyder. Dit is toe van die strand na die Oceana-kragbootklub gesleep, vanwaar dit na die Vissershok-stortingsterrein vervoer is. Die oorsaak van die walvis se dood is nie bekend nie, maar dit het waarskynlik van natuurlike oorsake gevrek.
# En ten slotte, oortreders wat sekere ivoorprodukte in Hongkong verkoop, staar 'n boete van 20-miljoen-rand of 10 jaar tronkstraf in die gesig as hulle gearresteer en deur 'n hof skuldig bevind word. 'n Woordvoerder van die Chinese streek se Departement van Landbou, Visserye en Bewaring sê die regering is daartoe verbind om bedreigde spesies, insluitend olifante, te beskerm deur die verbod op ivoorprodukte toe te pas. Die nuwe wetgewing en vanjaar se toepassing daarvan word beskryf as die hoogtepunt van 'n proses van drie jaar om ivoorhandel in die stad uit te wis.